Ma'ruf Amin

Ma'ruf Amin (lahèr 11 Maret 1943) panèka olama' Islam sè aropa'aghi Wâkkèl Prèsiḍèn Inḍonèsia ḍâri taon 2019 kantos 2024 bân politisi ḍâri Partai Kebangkitan Bangsa. Omorra Ma'ruf panèka 76 taon bâkto èlantik, Ma'ruf panèka wâkkel prèsiḍèn Indonesia sè palèng towa sè toman èlantik.

Ma'ruf ka’ḍinto dhâddhi katowa Majelis Olama' Inḍonèsia è bâkto narèma nominasi wâkkèl prèsiḍèn. Tangghâl 9 Agustus 2018, Prèsiḍèn Joko Widodo ngomommaghi jhâ' Ma'ruf bhâkal dhâddhi pasanganna è Pamèlèyan Prèsiḍèn taon 2019 . Sa'amponna pencalonan, Ma'ruf toron ḍâri pankattan mènangka Katowa Umum (rais 'aam syuriah) Nahdlatul Ulama (NU), organisasi Islam sè palèng rajâ è dhunnya.

 Kaoḍ'ân Awwâl 
jmpl|196x196px|Potret Ma'ruf Amin sareng binè lu-ghâlluna, Siti Churiyah.
Ma'ruf lahèr kalabân nyama Ma'ruf al-Karkhi tangghâl 11 Maret 1943, sè kateppa'an kalabân tangghâl 4 Rabiul awwâl 1362 Hijriyâ e Dhisa Kresek, Tangerang, Batavia, ḍâri pasangan Mohamad Amin sareng Maimoenah. Ma'ruf èlahèrraghi ḍâri kalowarga sè sanget ghâma. Ma'ruf ghi' anḍi' ghâris katoronan ḍâri Nawawi al-Bantani, olama' ḍâri Banten bân jhughân katoronan ḍâri Sultan Maulana Hasanuddin, Sultan kapèng sèttong Banten sè anḍi' nasab kantos ka Nabi Muhammad saw. Ramana abherri' nyama Ma'ruf al-Karkhi panèka kalabân areppan Ma'ruf bisa dhâddhi ahli aghâma, akadhi Abu Mahfudz Ma'ruf bin Firus al-Karkhi otabâ lebbi èkennal kalabân Ma'ruf al-Karkhi, panèka ahli Sufi ḍâri Persia. Nyama "al-Karkhi" è ḍâlem nyamana Ma'ruf ta' abit, karana ta' ècatet è ḍâlem  dokumen legal. È taon-taon saterrossa, nyamana sè èghuna’aghi èngghi panèka nyamana ramana, Amin. Saèngghâ nyamana èyoba dhâddhi “Ma’ruf Amin”.

 Wâkkèl Prèsiḍèn Inḍonèsia 
kiri|jmpl|Ma'ruf Amin bân Jusuf Kalla asalaman sa'amponna palantikan Prèsiḍèn bân Wâkkèl Prèsiḍèn RI, 2019.
Ma'ruf èlantik mènangka Wâkkèl Prèsiḍèn RI è tangghâl 20 Oktober 2019. Omorra 76 taon, 223 arè bâkto èlantik. Ḍâlem pamagiyân lako kalabân Joko Widodo, Ma'ruf nanganè meccè' kamiskènan, kasejahteraan, usaha mikro kecil menengah (usaha mikro kènè' bân manenga), reformasi birokrasi, èkonomi syarè'at, bân pemberdayaan èkonomi masyarakat.

 Sombher